แม่ไม่เหงา
ไปไหนก็มีแต่คนชมว่า ครอบครัวอินทรวิชัย ทั้งคุณเปิ้ล ขัตติยา อินทรวิชัย กรรมการผู้จัดการ ธนาคารกสิกรไทย และน้องชาย เป็นครอบครัวที่น่ารักแสนดีที่เริ่มหาได้ยากในยุคสมัยแห่งการเปลี่ยนแปลง
25 พ.ค. 2559

ไปไหนก็มีแต่คนชมว่า ครอบครัวอินทรวิชัย ทั้งคุณเปิ้ล ขัตติยา อินทรวิชัย กรรมการผู้จัดการ ธนาคารกสิกรไทย และน้องชาย เป็นครอบครัวที่น่ารักแสนดีที่เริ่มหาได้ยากในยุคสมัยแห่งการเปลี่ยนแปลง
ไม่แต่เพียงนี้ น้องพีท ลูกชายคนเดียวของคุณเปิ้ล ก็ได้ชื่อว่ามีจิตสาธารณะที่หาตัวจับได้ยาก ก่อนหน้านี้อาจจะมีคนเห็นคุณเปิ้ลไปโผล่ที่สนามฟุตบอลก็แปลกใจว่ามาทำอะไร ที่ไปนั่งอยู่ก็เพราะไปเป็นเพื่อนลูกชายที่ทำโปรเจกต์สอนเด็กพิการหูหนวกให้เตะฟุตบอล ซึ่งทางจีทีเอชส่งทีมงานมาบันทึกภาพโครงการนี้เป็นสารคดีไปออกอากาศทางทีวีด้วย
โปรเจกต์นี้ประสบความสำเร็จด้วยดี แต่ช่วงนี้คุณลูกชายบินไปเรียนต่อแล้ว ทำให้คุณแม่เหงาไปบ้าง แต่ไม่มากเพราะเทคโนโลยีเดี๋ยวนี้ทันสมัย คุยทางไกลก็เห็นหน้ากัน
ตอนนี้คุณเปิ้ลมีการออกกำลังกายด้วยการขี่จักรยานคลายเหงา แถมทำให้สุขภาพดีขึ้นอีกต่างหาก ใครเจอคุณเปิ้ลตามสนามจักรยานก็ทักกันได้จ้า